องค์การอนามัยโลก ชมมาตรการไทยรับมือโรค COVID-19 ได้ดี รณรงค์เว้นระยะห่างสังคมมมาถูกทาง
องค์การอนามัยโลก ชมมาตรการไทยรับมือโรค COVID-19 ได้ดี รณรงค์เว้นระยะห่างสังคมมมาถูกทางDr. Daniel Kertesz ผู้แทนองค์การอนามัยโลก ประจำประเทศไทย กล่าวภายหลังหารือร่วมกับนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ว่า ที่ผ่านมาจนถึงขณะนี้ประเทศไทยถือเป็นประเทศที่รับมือกับโรค COVID-19 ได้เป็นอย่างดี แม้องค์การอนามัยโลก จะว่าผู้ป่วยรายใหม่ของไทยที่พบเป็นกลุ่มก้อนต่อเนื่องตลอด 5 วันที่ผ่านมา แม้ไม่ใช่จำนวนที่สูงนักแต่เสี่ยงจะนำสู่การระบาดในระดับชุมชนได้ แต่เมื่อพูดคุยกันทราบว่ามาตรการทั้งหมดที่ไทยทำไปแล้วอยู่ในระดับที่มีประสิทธิภาพ สอดคล้องกับ 4 มาตรการที่องค์การอนามัยโลกแนะนำ ทั้งแนะล้างมือด้วยน้ำและสบู่ หรือแอลกอฮอล์เจล เลี่ยงใช้มือไม่ล้างสัมผัสจมูก-ปาก เมื่อไอ-จาม ให้ใช้ข้อพับแขนด้านในปิด หากมีทิชชูก็ใช้ทิชชู่ปิดแล้วทิ้งแล้วล้างมือตามทันทีและที่สำคัญคือ การเว้นระยะห่างสังคม ให้คนอยู่ห่างกันไม่ต่ำกว่า 1 เมตร ซึ่งเป็นมาตรการสำคัญและได้ผลยิ่งกว่าการปิดประเทศ ซึ่งประเทศไทยก็ได้ดำเนินการมาแล้ว